ประกาศคณะกรรมการกํากับหลักทรัพย์และตลาดหลักทรัพย์ที่ กม. 11/2559เรื่อง การกําหนดค่าธรรมเนียมการประกอบธุรกิจสําหรับ ผู้ประกอบธุรกิจสัญญาซื้อขายล่วงหน้า\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 9(2) แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กม. 27/2558 เรื่อง การกําหนดค่าธรรมเนียมการประกอบธุรกิจสําหรับผู้ประกอบธุรกิจสัญญาซื้อขายล่วงหน้า ลงวันที่ 2 ธันวาคม พ.ศ. 2558ข้อ ๒ ในประกาศนี้"ผู้ได้รับใบอนุญาต" หมายความว่า ผู้ได้รับใบอนุญาตตามที่กําหนดในข้อ 3"ใบอนุญาตประกอบธุรกิจสัญญาซื้อขายล่วงหน้าแบบ ส-1" หมายความว่า ใบอนุญาตให้ประกอบธุรกิจสัญญาซื้อขายล่วงหน้าได้หลายประเภทธุรกิจสัญญาซื้อขายล่วงหน้าประกอบด้วยธุรกิจสัญญาซื้อขายล่วงหน้าประเภทดังต่อไปนี้(1) การเป็นตัวแทนซื้อขายสัญญาซื้อขายล่วงหน้า(2) การเป็นผู้ค้าสัญญาซื้อขายล่วงหน้า(3) การเป็นที่ปรึกษาสัญญาซื้อขายล่วงหน้า(4) การเป็นผู้จัดการเงินทุนสัญญาซื้อขายล่วงหน้า"ค่าธรรมเนียม" หมายความว่า ค่าธรรมเนียมการประกอบธุรกิจสําหรับผู้ประกอบธุรกิจสัญญาซื้อขายล่วงหน้าข้อ ๓ ให้ผู้ได้รับใบอนุญาตประเภทดังต่อไปนี้ ชําระค่าธรรมเนียมที่ขึ้นกับปริมาณธุรกิจตามที่กําหนดในประกาศนี้ โดยจํานวนที่ชําระต้องไม่ต่ํากว่าค่าธรรมเนียมขั้นต่ําที่กําหนดในข้อ 4 (1) ใบอนุญาตประกอบธุรกิจสัญญาซื้อขายล่วงหน้าแบบ ส-1 ซึ่งผู้ได้รับใบอนุญาตมีการประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า(2) ใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่ไม่ได้จํากัดเฉพาะสินค้าหรือตัวแปรบางประเภท(3) ใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่าข้อ ๔ ค่าธรรมเนียมที่ผู้ได้รับใบอนุญาตต้องชําระ มีอัตราขั้นต่ําปีละ 100,000 บาท และสูงสุดไม่เกินปีละ 1,000,000 บาทในกรณีที่ผู้ได้รับใบอนุญาตมีการระงับการประกอบธุรกิจสัญญาซื้อขายล่วงหน้าตลอดปีปฏิทิน ให้ผู้ได้รับใบอนุญาตชําระค่าธรรมเนียมขั้นต่ําตามวรรคหนึ่งโดยไม่ต้องชําระค่าธรรมเนียมที่ขึ้นกับปริมาณธุรกิจอีกข้อ ๕ ให้ผู้ได้รับใบอนุญาตซึ่งต้องชําระค่าธรรมเนียมตามข้อ 4 ชําระค่าธรรมเนียมในอัตราสัญญาละ 10 สตางค์ โดยคํานวณจากจํานวนสัญญาซื้อขายล่วงหน้าที่ผู้ได้รับใบอนุญาตให้บริการในศูนย์ซื้อขายสัญญาซื้อขายล่วงหน้า ทั้งนี้ ในกรณีที่เป็นสัญญาซื้อขายล่วงหน้าที่อ้างอิงราคาหุ้นรายตัว (Single stock futures) ที่มีราคาไม่เกิน 100 บาท ให้ผู้ได้รับใบอนุญาตชําระค่าธรรมเนียมในอัตราสัญญาละ 1 สตางค์ ทั้งนี้ การคํานวณค่าธรรมเนียมจากจํานวนสัญญาซื้อขายล่วงหน้าตามวรรคหนึ่งนั้น ไม่รวมถึงสัญญาซื้อขายล่วงหน้าที่มีสินค้าหรือตัวแปรเกี่ยวกับสินค้าเกษตรข้อ ๖ ให้ผู้ได้รับใบอนุญาตแบ่งชําระค่าธรรมเนียมเป็น 2 งวดดังนี้(1) งวดแรก ให้ชําระค่าธรรมเนียมขั้นต่ําตามข้อ 4 ภายในวันที่ 31 มกราคมของปีนั้น เว้นแต่ในปีแรกของการเริ่มประกอบกิจการ ให้ผู้ได้รับใบอนุญาตชําระค่าธรรมเนียมขั้นต่ําในวันที่เริ่มประกอบกิจการ(2) งวดที่สอง ให้ชําระค่าธรรมเนียมส่วนที่เกินกว่าค่าธรรมเนียมตาม (1) ภายในวันที่ 31 มกราคมของปีถัดไปในกรณีที่มีการเลิกประกอบกิจการ หรือถูกเพิกถอนใบอนุญาต ให้ชําระค่าธรรมเนียมส่วนที่ยังไม่ได้ชําระหรือยังคงค้างอยู่ภายใน 30 วันนับแต่วันที่สํานักงาน ก.ล.ต. อนุญาตให้เลิกประกอบกิจการหรือวันที่สํานักงาน ก.ล.ต. สั่งเพิกถอนใบอนุญาต แล้วแต่กรณีข้อ ๗ ให้ผู้ได้รับใบอนุญาตจัดทําและยื่นรายละเอียดรายงานการชําระค่าธรรมเนียมการประกอบธุรกิจต่อสํานักงาน ก.ล.ต. ตามแบบและวิธีการที่จัดไว้บนเว็บไซต์ของสํานักงาน ก.ล.ตข้อ ๘ ประกาศนี้ให้ใช้บังคับตั้งแต่วันที่ 1 มกราคม พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 7 พฤศจิกายน พ.ศ. 2559 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์